রুপোর দামে রেকর্ড, প্রতি কিলোগ্রামে দাম ছড়াল ২ লক্ষ টাকা

ওয়েবডেস্ক- দামি ধাতুর দামে ঊর্ধ্বগতি অব্যাহত। রুপোর (Silver) দামে রেকর্ড, প্রতি কিলোগ্রামের দাম ছাড়াল ২ লক্ষ টাকা। বৃহস্পতিবার সকালে ২ হাজার টাকা বেড়ে ১ কিলো রুপোর দাম দাঁড়িয়েছে ২ লক্ষ ১ হাজার টাকা। তবে এদিন সকালে কলকাতায় (kolkata) প্রতি ১০ গ্রাম সোনার (Gold) দাম ১০ টাকা নেমে হয়েছে ১, ১৯,৩৫০ টাকা।

বিশেষ করে সোনা ও রুপার দাম রেকর্ড উচ্চতায় পৌঁছেছে এবং ভবিষ্যতে আরও বাড়ার সম্ভাবনা রয়েছে, কারণ ভূ-রাজনৈতিক উত্তেজনা, কম সুদের হার, এবং বিনিয়োগকারীদের নিরাপদ আশ্রয়ের চাহিদা বৃদ্ধি পাচ্ছে, যা অর্থনৈতিক অনিশ্চয়তার মধ্যে সোনাকে আকর্ষণীয় করে তুলেছে, এগিয়ে চলেছে প্ল্যাটিনামও (Platinum)। বিশ্বব্যাপী ভূ-রাজনৈতিক উত্তেজনা বিনিয়োগকারীদের নিরাপদ সম্পদ হিসেবে সোনা ও রুপার দিকে ঠেলে দিচ্ছে। অপর দিকে সুদের হ্রাস ও মার্কিন ডলার দুর্বল সোনাকে আরও আকর্ষণীয় করে তুলেছে। কৃত্রিম বুদ্ধিমত্তা (AI) এবং নতুন প্রযুক্তিতে বিনিয়োগের কারণে রুপোর চাহিদাও বাড়ছে। সেইসঙ্গে প্ল্যাটিনামের দামও এই বছর অনেক বেশি বৃদ্ধি পেয়েছে।

আরও পড়ুন- বঙ্গে জাঁকিয়ে শীতের আমেজ, আরও নামবে পারদ

বাংলায় দক্ষিণবঙ্গে চলছে বিয়ের মরশুম। ফলে কলকাতায় সোনার দাম বেড়েছে, যা বিয়ে বা উৎসবের মরশুমের জন্য ক্রেতাদের উপর চাপ তৈরি করেছে। উল্লেখ্য, বিশ্বব্যাপী অর্থনৈতিক ও রাজনৈতিক অনিশ্চয়তার কারণে সোনা ও রুপার মতো মূল্যবান ধাতুর চাহিদা ও দাম বাড়ছে। বিশ্লেষকদের মতে ২০২৫ সালেও এই ধারা অব্যাহত থাকার সম্ভাবনা রয়েছে।

দেখুন আরও খবর-